ΔΙΟΡΘΩΤΙΚΟ Α :

Κανονισμός (ΕΟΚ) αριθ. 3193/80 τού Συμβουλίου τής 8ης Δεκεμβρίου 1980 περί τροποποιήσεως, λόγω τής προσχωρήσεως τής Ελλάδος, τού κανονισμού (ΕΟΚ) αριθ. 2782/75 περί παραγωγής καί εμπορίας τών αυγών πρός εκκόλαψιν καί τών νεοσσών πουλερικών ορνιθώνος

Σελίδα 213, ο ανωτέρω κανονισμός αντικαθίσταται από το συνημμένο κείμενο:

«ΚΑΝΟΝΙΣΜΟΣ (ΕΟΚ) αριθ. 3193/80 ΤΟΥ ΣΥΜΒΟΥΛΙΟΥ

της 8ης Δεκεμβρίου 1980

περί τροποποιήσεως του κανονισμού (ΕΟΚ) αριθ. 1224/80 επί της δασμολογητέας αξίας των

εμπορευμάτων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,

την πράξη προσχωρήσεως του 1979,

την πρόταση της Επιτροπής,

Εκτιμώντας:

ότι, με την απόφαση 80/271/ΕΟΚ (1), το Συμβούλιο ενέκρινε, εξ ονόματος της Ευρωπαϊκής Οικονομικής Κοινότητας, τη συμφωνία περί εφαρμογής του άρθρου VII της "Γενικής Συμφωνίας Δασμών και Εμπορίου" και του συνημμένου σ' αυτή πρωτοκόλλου

ότι οι διατάξεις του ανωτέρω πρωτοκόλλου θα αποτελέσουν αναπόσπαστο τμήμα της συμφωνίας, όταν αυτή θα τεθεί σε ισχύ, ήτοι από 1ης Ιανουαρίου 1981

ότι το Συμβούλιο έχει θεσπίσει, στις 28 Μαΐου 1980, τον κανονισμό (ΕΟΚ) αριθ. 1224/80 (2), σύμφωνα με τη συμφωνία

ότι οι διατάξεις του κανονισμού (ΕΟΚ) αριθ. 1224/80 πρέπει να εναρμονιστούν με ορισμένες διατάξεις του προαναφερθέντος πρωτοκόλλου, δια το οποίο τα όργανα αποδοχής από την Ευρωπαϊκή Οικονομική Κοινότητα κατετέθησαν στις 25 Ιουλίου 1980

ότι, λόγω της προσχώρησης της Ελληνικής Δημοκρατίας, είναι αναγκαίο να προσαρμοστεί ο αριθμός των ψήφων οι οποίες συνιστούν την απαιτούμενη πλειοψηφία σε μια ψηφοφορία της Επιτροπής, στα πλαίσια της διαδικασίας η οποία αναφέρεται στο άρθρο 19 παράγραφος 2 του κανονισμού (ΕΟΚ) αριθ. 1224/80

ότι το άρθρο 22 παράγραφος 4 του κανονισμού (ΕΟΚ) αριθ. 1224/80 επέτρεψε την επέκταση, μέχρι του τέλους του 1980, της ισχύος ορισμένων κανονισμών οι οποίοι θεσπίσθησαν σύμφωνα με τον κανονισμό (ΕΟΚ) αριθ. 803/68 του Συμβουλίου της 27ης Ιουνίου 1968 περί της δασμολογητέας αξίας των εμπορευμάτων (3)

ότι το άρθρο 22 παράγραφος 5 του κανονισμού (ΕΟΚ) αριθ. 1224/80 προβλέπει ότι, πριν από την 1η Ιανουαρίου 1981, το Συμβούλιο θα θεσπίσει κοινοτικές διατάξεις επί της απλοποιημένης διαδικασίας για τον καθορισμό της δασμολογητέας αξίας των εμπορευμάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Ο κανονισμός (ΕΟΚ) αριθ. 1224/80 δια του παρόντος τροποποιείται ως ακολούθως:

1. Το άρθρο 3 παράγραφος 2 στοιχείο β) iv) διαγράφεται.

2. Στο άρθρο 3, το σημείο 3 στοιχείο α) αντικαθίσταται από το ακόλουθο κείμενο:

"3. α) Η πράγματι πληρωθείσα ή πληρωτέα τιμή είναι η συνολική πληρωμή που έγινε ή πρόκειται να γίνει από τον αγοραστή προς τον πωλητή ή υπέρ του πωλητή για τα εισαγόμενα εμπορεύματα και περιλαμβάνει όλες τις πληρωμές που έγιναν ή πρόκειται να γίνουν σαν όρο της πωλήσεως των εισαγομένων εμπορευμάτων από τον αγοραστή στον πωλητή ή από τον αγοραστή σε ένα τρίτο πρόσωπο για να ικανοποιήσει μια υποχρέωση του πωλητή. Η πληρωμή δεν είναι αναγκαίο να γίνεται με τη μορφή μεταβιβάσεως χρημάτων ( transfer of money). Πληρωμή μπορεί να γίνει με πιστωτικούς τίτλους (letters of credit) ή αξιόγραφα (negotiable instruments ) και μπορεί να γίνει άμεσα ή έμμεσα."

3. Προστίθεται το ακόλουθο άρθρο 16α:

"ρθρο 16α

1. Με την επιφύλαξη του άρθρου 2 παράγραφοι 1 έως 3, η δασμολογητέα αξία ευπαθών εμπορευμάτων που αποστέλλονται συνήθως «επί παρακαταθήκη» (on consignment) μπορεί, κατόπιν αιτήσεως του εισαγωγέα, να καθορίζεται με βάση το σύστημα απλοποιημένης διαδικασίας που θα ισχύει για όλη την Κοινότητα.

2. Ο εισαγωγέας έχει το δικαίωμα να ζητήσει να υπαχθεί στο σύστημα της απλοποιημένης διαδικασίας για ένα ή περισσότερα εμπορεύματα για μια περίοδο που θα καθοριστεί σύμφωνα με τη διαδικασία που ορίζεται στο άρθρο 19. Η διακριτική αυτή ευχέρεια δεν θα αποστερεί τον εισαγωγέα από το δικαίωμα να εφαρμοστεί άλλη μέθοδος προσδιορισμού της δασμολογητέας αξίας από εκείνες που προβλέπονται στον κανονισμό αυτό κατά τη διαδοχική σειρά που ορίζεται στο άρθρο 2. Παρά ταύτα, εάν ασκήσει το δικαίωμα αυτό, η απλοποιημένη διαδικασία δεν θα εφαρμόζεται σ' αυτόν πέραν από τη χρονική περίοδο και με τους όρους που ορίζονται σύμφωνα με τη διαδικασία του άρθρου 19.

3. Τα εμπορεύματα στα οποία οι διαδικασίες αυτές θα εφαρμόζονται και οι κανόνες και τα κριτήρια για τη διαμόρφωση της τιμής μονάδας των εμπορευμάτων αυτών θα καθορίζονται σύμφωνα με τη διαδικασία που ορίζεται στο άρθρο 19.

4. Με την επιφύλαξη του άρθρου 22 παράγραφος 4, η ισχύς των κανονισμών που έχουν θεσπισθεί κατ' εφαρμογή του κανονισμού (ΕΟΚ) αριθ. 803/68, οι οποίοι αφορούν τον καθορισμό της δασμολογητέας αξίας ορισμένων ευπαθών εμπορευμάτων, μπορεί να επεκταθεί ως μεταβατικό μέτρο μέχρι του χρόνου θέσεως σε ισχύ στην Κοινότητα διατάξεων που θα καθοριστούν σύμφωνα με τις παραγράφους 2 και 3 του παρόντος άρθρου, σύμφωνα με τη διαδικασία που ορίζεται στο άρθρο 19, αλλά μια τέτοια επέκταση δεν θα ισχύσει πέραν της 30ής Ιουνίου 1981."

4. Στο άρθρο 19 παράγραφος 2, ο αριθμός 41 αντικαθίσταται με τον αριθμό 45.

5. Στο άρθρο 22, η παράγραφος 5 αντικαθίσταται από το ακόλουθο κείμενο:

"5. Οι διατάξεις των νόμων, κανονισμών και διοικητικών πράξεων των κρατών μελών που καθορίζουν απλοποιημένες διαδικασίες προσδιορισμού δασμολογητέας αξίας ορισμένων εμπορευμάτων θα συνεχίσουν να εφαρμόζονται μέχρι τη θέση σε ισχύ των κοινοτικών διατάξεων που θα καθοριστούν σύμφωνα με τις διατάξεις του άρθρου 16α παράγραφοι 2 και 3, αλλά όχι μετά την 30ή Ιουνίου 1981."

ρθρο 2

Ο κανονισμός αυτός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εντούτοις, τα σημεία 1, 2, 4 και 5 του άρθρου 1 εφαρμόζονται από την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις 8 Δεκεμβρίου 1980.

Για το Συμβούλιο

Ο Πρόεδρος

C. NEY»

(1) ΕΕ αριθ. L 71 της 17. 3. 1980, σ. 1.

(2) ΕΕ αριθ. L 134 της 31. 5. 1980, σ. 1.

(3) ΕΕ αριθ. L 148 της 28. 6. 1968, σ. 6.